CELEX: 22017D2139
Language: fi
Date: 2016-06-03 00:00:00
Title: ETA:n sekakomitean päätös N:o 121/2016, annettu 3 päivänä kesäkuuta 2016, ETA-sopimuksen liitteiden II (Tekniset määräykset, standardit, testaus ja varmentaminen) ja X (Palvelut yleensä) muuttamisesta [2017/2139]

23.11.2017   
               
               
                  FI
               
               
                  Euroopan unionin virallinen lehti
               
               
                  L 308/25
               
            ETA:n SEKAKOMITEAN PÄÄTÖS
      N:o 121/2016,
      annettu 3 päivänä kesäkuuta 2016,
      ETA-sopimuksen liitteiden II (Tekniset määräykset, standardit, testaus ja varmentaminen) ja X (Palvelut yleensä) muuttamisesta [2017/2139]
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:
      
                  (1)
               
               
                  Jäsenvaltion alueelta laittomasti vietyjen kulttuuriesineiden palauttamisesta ja asetuksen (EU) N:o 1024/2012 muuttamisesta 15 päivänä toukokuuta 2014 annettu Euroopan parlamentin ja neuvoston direktiivi 2014/60/EU (1), sellaisena kuin se on korjattuna EUVL:ssä L 147, 12.6.2015, s. 24, olisi saatettava osaksi ETA-sopimusta.
               
            
                  (2)
               
               
                  Direktiivillä 2014/60/EU kumotaan neuvoston direktiivi 93/7/ETY (2), joka on osa ETA-sopimusta ja joka olisi sen vuoksi poistettava ETA-sopimuksesta.
               
            
                  (3)
               
               
                  Sen vuoksi olisi muutettava ETA-sopimuksen liitteitä II ja X,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen liitteessä II oleva XXVIII luku seuraavasti:
      
                  1.
               
               
                  Lisätään 1 kohdan (neuvoston direktiivi 93/7/ETY) jälkeen seuraava:
                  
                              ”2.
                           
                           
                              
                                 32014 L 0060: Euroopan parlamentin ja neuvoston direktiivi 2014/60/EU, annettu 15 päivänä toukokuuta 2014, jäsenvaltion alueelta laittomasti vietyjen kulttuuriesineiden palauttamisesta ja asetuksen (EU) N:o 1024/2012 muuttamisesta (EUVL L 159, 28.5.2014, s. 1), sellaisena kuin se on korjattuna EUVL:ssä L 147, 12.6.2015, s. 24.
                           
                        Tätä sopimusta sovellettaessa direktiivin säännöksiä koskevat seuraavat mukautukset:
                  Direktiivin 14 artiklassa tarkoitetaan ilmauksella ”1 päivästä tammikuuta 1993 alkaen” Islannin ja Norjan osalta ”1 päivästä tammikuuta 1995 alkaen” ja Liechtensteinin osalta ”1 päivästä toukokuuta 1995 alkaen.””
               
            
                  2.
               
               
                  Poistetaan 1 kohdan (neuvoston direktiivi 93/7/ETY) teksti.
               
            2 artikla
      Lisätään ETA-sopimuksen liitteessä X olevaan 3 kohtaan (Euroopan parlamentin ja neuvoston asetus (EU) N:o 1024/2012) seuraava:
      ”, sellaisena kuin se on muutettuna seuraavalla:
      
                  —
               
               
                  
                     32014 L 0060: Euroopan parlamentin ja neuvoston direktiivi 2014/60/EU, annettu 15 päivänä toukokuuta 2014 (EUVL L 159, 28.5.2014, s. 1), sellaisena kuin se on oikaistuna EUVL:ssä L 147, 12.6.2015, s. 24.”
               
            3 artikla
      Direktiivin 2014/60/EU, sellaisena kuin se on oikaistuna EUVL:ssä L 147, 12.6.2015, s. 24, islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      4 artikla
      Tämä päätös tulee voimaan 4 päivänä kesäkuuta 2016, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1), tai 30 päivänä huhtikuuta 2015 annetun ETA:n sekakomitean päätöksen N:o 102/2015 (3) voimaantulopäivänä, sen mukaan, kumpi ajankohta on myöhäisempi.
      5 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty Brysselissä 3 päivänä kesäkuuta 2016.
         
            
               ETA:n sekakomitean puolesta
            
            
               Puheenjohtaja
            
            Claude MAERTEN
         
      
      
         (1)  EUVL L 159, 28.5.2014, s. 1.
      
         (2)  EYVL L 74, 27.3.1993, s. 74.
      
         (*1)  Valtiosäännön asettamista vaatimuksista on ilmoitettu.
      
         (3)  EUVL L 211, 4.8.2016, s. 55.